cyanic-selkie/wikianc huggingface dataset:
Μαίρη Αδελαΐδα του Κέιμπριτζ
Παραπομπές
Κατηγορία:Οίκος του Αννόβερου Κατηγορία:Βρετανίδες πριγκίπισσες Κατηγορία:Πριγκίπισσες της Γερμανίας Κατηγορία:Πριγκίπισσες του Ανόβερου
Τομμάζο Πάντοα-Σκιόππα
Βιογραφία
Παντρεύτηκε την οικονομολόγο Φιορέλα Κοστόρις με την οποία απέκτησε τρία παιδιά. Μετά το διαζύγιό του, συζούσε με την δημοσιογράφο Μπάρμπαρα Σπινέλι, κόρη του Ιταλού ευρωβουλευτή Αλτιέρο Σπινέλι.
Απεβίωσε το βράδυ της 18 Δεκεμβρίου 2010 από καρδιακή ανακοπή, αφού πρώτα μεταφέρθηκε σε νοσοκομείο μετά από δυσφορία που αισθάνθηκε το ίδιο βράδυ σε δείπνο στη Ρώμη.
Διακρίσεις
Ο Τομάσο Πάντοα - Σκιόππα έλαβε το Βραβείο για τις υπηρεσίες στην Ιταλική Δημοκρατία
Εξωτερικοί σύνδεσμοι
Σκιόππα
Κάστρο της Ωριάς Αρκαδίας
Το Κάστρο της Ωριάς Αρκαδίας ή Κάστρο Εστέλλα, είναι ένα ιστορικό, ερειπωμένο σήμερα κάστρο, χτισμένο 20 χλμ δυτικά του Άστρους.Το κάστρο, βρίσκεται στα νοτιοδυτικά του οροπεδίου του Ξηροκαμπίου, πάνω σε μία «φυσική πυραμίδα», ανάμεσα στα χωριά Άγιος Ιωάννης και Άγιος Πέτρος.( 2 χλμ από Αγιάννη). Σήμερα θεωρείται δεδομένο ότι το κάστρο στο Ξεροκάμπι είναι το φράγκικο οχυρό που αναφέρεται στο Αραγωνικό Χρονικό του Μορέως ως Estella (μετάφραση της ελληνικής λέξης Άστρος).
Ιστορία
Οι ιστορικές πηγές, καθώς και πολλοί μελετητές, Νίκος Βέης, Σπ. Λάμπρος, Κ.Ρωμαίος και Αδ.Αδαμαντίου, τοποθετούν εκεί το κάστρο Estella (Άστρον), το οποίο χτίστηκε το 1256 από τον Γουλιέλμο Β΄ Βιλλεαρδουίνο «πάνω στα βουνά», προκειμένου να υποτάξουν τους ανυπότακτους Τσάκωνες της περιοχής, στη Σίταινα .Καστάνιτσα και Πραστό “suso en laσ montanyas”,με βάση το Αραγωνικό Χρονικό. Το οχυρό, έχει κτιστεί σε στρατηγική θέση, πάνω στον μοναδικό δρόμο που ένωνε την Αργολίδα με την Λακωνία και την παραλιακή με την κεντρική Κυνουρία. Κατά τα χρόνια της Τουρκοκρατίας, το όνομα Estella ξεχάστηκε και ο λαός το συνέδεσε με τον διαδεδομένο μύθο της Ωριάς ή Ωραίας αρχόντισσας. Σύμφωνα με την κυνουριακή παραλλαγή του μύθου, το κάστρο ανήκε σε μια ωραία αρχόντισσα, καταλήφθηκε όμως από τους Τούρκους, μετά από 12 χρόνια πολιορκίας, από δόλο. Τότε η αρχόντισσα αυτοκτόνησε ή κατ' άλλους ρίχτηκε στα βράχια από τον πατέρα της.
Μετά τις επιτυχίες του Ανδρόνικου Ασάν το 1320, το κάστρο αποτέλεσε την ενδοχώρα του Δεσποτάτου του Μυστρά. Το 1407, το κάστρο καταλήφθηκε από τους Ενετούς του Ναυπλίου. Παρόλα αυτά, το 1423, βρισκόταν στα χέρια των Μελισσηνών, ενώ στον κατάλογο του Magno καταχωρήθηκε το 1463. Τέλος, το 1467, καταλήφθηκε από τους Τούρκους.
Το κάστρο
Το κάστρο, βρίσκεται σε έναν βραχώδη λόφο, καθιστώντας το κάστρο απρόσιτο. Στην δυτική ομαλή πλαγιά, υπήρχε διπλός οχυρωματικός περίβολος, που περιέβαλε τον λόφο, που στα ανατολικά καταλήγει στους καταρράκτες της Λεπίδας. Το εξωτερικό τείχος, έχει κτιστεί με ξερολιθιά και έκλεινε μέσα του έναν μεγάλο οικισμό με περισσότερες από 150 μικρές κατοικίες, διατάσεων 4x8 μέτρων περίπου. Τριάντα μέτρα πριν την κορυφή, υψώνεται μία δεύτερη σειρά τειχών που έχει κτιστεί με πέτρες και ασβεστοκονίαμα και διασώζεται σε μήκος 100 και ύψος 3 μέτρων. Εκεί, υπάρχει μία στενή εξωτερικά πύλη, η οποία προς τα μέσα πλαταίνει, ώστε να χωρά 4 - 5 υπερασπιστές του κάστρου, οδηγεί στο ευρύχωρο πλάτωμα της κορυφής όπου είναι ορατά τα θεμέλια 3 κατοικιών, αλλά και ένας τετράγωνος πύργος που διασώζεται σε ύψος 3 μέτρων.
Πηγές
Κατηγορία:Κάστρα της Αρκαδίας
Yaki Kadafi
Ο Γιάφεου Ακιγιέλε Φούλα (9 Οκτωβρίου 1977 - 10 Νοεμβρίου 1996) γνωστός με το καλλιτεχνικό του Yaki Kadafi, ήταν Αμερικανός ράπερ και ιδρυτής της ραπ μουσικής ομάδας Outlawz. Οι γονείς του Φούλα ήταν μέλη του αντικαπιταλιστικού Κόμματος Μαύρων Πανθήρων. Οι γονείς του Φούλα ήταν στενοί φίλοι με τους γονείς του Τούπακ Σακούρ, με αποτέλεσμα τα δυο παιδιά να γνωριστούν και να παραμείνουν φίλοι μέχρι το 1996 οπού δολοφονήθηκαν και οι δύο.
Ανήλικη ζωή
Ο Φούλα γεννήθηκε στο Μπρονξ της Νέας Υόρκης. Όταν ο Φούλα ήταν τεσσάρων ετών, ο πατέρας του συνελήφθη και κατηγορήθηκε με έξι απειλές για απόπειρα δολοφονίας, για βοήθεια δραπέτευσης κρατουμένου από την φυλακή και βίαιη κλοπή τεθωρακισμένου φορτηγού. Ο Γιάφεου και τα επτά αδέλφια του μεγάλωσαν από τη μητέρα τους, της οποίας υιοθέτησαν το επώνυμο.
Καριέρα
Το 1994, ο Φούλα γνώρισε έναν παιδικό του φίλο, τον Μούταχ "Ναπολέοντα" Μπέαλε στον Τούπακ Σακούρ και οι τρεις δημιούργησαν το Dramacydal, ένα ραπ γκρουπ. Ο Γιάφεου, μόλις 16 ετών, πήρε το ψευδώνυμο Young Hollywood. Η ομάδα ηχογράφησαν το άλμπουμ Me Against the World.
Όταν ο Τούπακ βρισκόταν στη φυλακή το 1995 για κατηγορίες για σεξουαλική επίθεση, ο Καντάφι τον επισκεπτόταν καθημερινά. Σε μία από αυτές τις επισκέψεις, οι δύο τους αποφάσισαν να σχηματίσουν την ομάδα ραπ Outlawz η οποία θα φέρει πολλά μέλη πίσω από τις προηγούμενες ομάδες τους. Την ίδια χρονιά, όταν ο Τούπακ πήρε εξιτήριο από την φυλακή, ο Καντάφι συναντήθηκε μαζί του για να υπογράψει με την δισκογραφική εταιρία Death Row. Πήρε μέρος σε τρία τραγούδια στο άλμπουμ All Eyez on Me του Τούπακ. Σε αυτό το σημείο ο Φούλα άρχισε να εμφανίζεται δημόσια, σε μουσικά βίντεο (κυρίως με τον Τούπακ) και να εμφανίζεται στη σκηνή.
Στις 13 Σεπτεμβρίου 1996, ο Τούπακ πέθανε στο νοσοκομείο από εσωτερική αιμορραγία αφού πυροβολήθηκε 4 φορές στις 7 Σεπτεμβρίου ενώ βρισκόταν στην θέση του συνοδηγού σε ένα BMW. Ο Καντάφι βρισκόταν στο αυτοκίνητο ακριβώς πίσω από τον Τούπακ και ισχυρίστηκε ότι πυροβολήθηκε από κάποιους μέσα από ένα λευκό Cadillac.
Θάνατος
Στις 10 Νοεμβρίου 1996, δύο μήνες μετά το θάνατο του Τούπακ, ο Καντάφι βρέθηκε νεκρός σε μια πολυκατοικία στο Νιου Τζέρσεϊ. Σύμφωνα με εφημερίδα του Λας Βέγκας ο Φούλα δολοφονήθηκε από τον ξάδερφο του Μούταχ, ο οποίος αργότερα παραδόθηκε στην αστυνομία και δήλωσε ότι το δεν το έκανε εσκεμμένα. Υπηρέτησε 7-8 χρόνια στη φυλακή.
Παραπομπές
Κατηγορία:Αμερικανοί ράπερ Κατηγορία:Δολοφονηθέντες μουσικοί
Σαμάντ Βουργκούν (Αζερμπαϊτζάν)
Το Σαμάντ Βουργκούν είναι χωριό και δήμος της επαρχίας Σαμκίρ του Αζερμπαϊτζάν. Έχει πληθυσμό 1,433 κατοίκων. Το χωριό πήρε το όνομά του από τον Σαμάντ Βουργκούν, έναν συγγραφέα στην Σοβιετική περίοδο. Βρίσκεται στο βορειοδυτικό μέρος της χώρας.
Αναφορές
Κατηγορία:Κατοικημένες περιοχές στην Επαρχία Σαμκίρ
Μάικλ Φρίντμαν
Ο Μάικλ Χάρτλεϊ Φρίντμαν (αγγλικά: Michael Hartley Freedman, γεννήθηκε στις 21 Απριλίου 1951) είναι Αμερικανός μαθηματικός και εργάζεται στον σταθμό Q της Microsoft, μια ερευνητική ομάδα του Πανεπιστημίου της Καλιφόρνιας στη Σάντα Μπάρμπαρα. Το 1986 του απονεμήθηκε το μετάλλιο Φιλντς για την εργασία του πάνω στη γενικευμένη εικασία Πουανκαρέ των 4 διαστάσεων.
Βραβεία
Ο Φρίντμαν έλαβε πολλές διακρίσεις και βραβεία, μεταξύ των οποίων την υποτροφία Σλόαν (1980) και την υποτροφία Γκούγκενχαϊμ (1994), το βραβείο Μακάρθουρ (1984) και το Εθνικό Μετάλλιο Επιστήμης (1987). Το 1986 του απονεμήθηκε το Βραβείο Όσβαλντ Βέμπλεν, την ίδια χρονιά με το Μετάλλιο Φιλντς.
Είναι εκλεγμένο μέλος της Εθνικής Ακαδημίας Επιστημών από το 1984, της Αμερικανικής Ακαδημίας Τεχνών και Επιστημών από το 1985 και της Αμερικανικής Μαθηματικής Εταιρείας. Σήμερα εργάζεται στην Microsoft Research στο Πανεπιστήμιο της Καλιφόρνιας στη Σάντα Μπάρμπαρα, όπου η ομάδα του συμμετέχει στην ανάπτυξη του τοπολογικού κβαντικού υπολογιστή.
Το 1998 ήταν προσκεκλημένος ομιλητής στο Διεθνές Συνέδριο Μαθηματικών στο Βερολίνο με θέμα τις ("Τοπολογικές απόψεις για την υπολογιστική πολυπλοκότητα"), αφού είχε προσκληθεί το 1983 στη Βαρσοβία για ("Το θεώρημα του δίσκου για τετραδιάστατες πολλαπλές").
Εξωτερικοί σύνδεσμοι
Κατηγορία:Μαθηματικοί αναλυτές Κατηγορία:Αμερικανοί μαθηματικοί Κατηγορία:Μαθηματικοί του 20ού αιώνα Κατηγορία:Μαθηματικοί του 21ου αιώνα Κατηγορία:Βραβευμένοι με Μετάλλιο Φιλντς
Πνύκα
Η Πνύκα (η Πνύξ, της Πνυκός ή Πυκνός) είναι η θέση - περιοχή όπου συγκαλούνταν η Εκκλησία του δήμου, δηλαδή η συνέλευση των Αθηναίων, στην Αρχαία Αθήνα, από τον 6ο αιώνα μέχρι το τέλος του 4ου αιώνα π.Χ.. Βρίσκεται στο μέσον της κατά διεύθυνση βορρά-νότου λοφοσειράς έναντι και δυτικά της Ακρόπολης και μεταξύ των ακραίων υψωμάτων, του λόφου Νυμφών (βόρειο άκρο) και λόφου Μουσών ή Φιλοπάππου (νότιο άκρο).
Από το αρχαίο βήμα του ιερού χώρου αυτού αγόρευσαν σπουδαίοι πολιτικοί, στρατηγοί και ρήτορες όπως ο Θεμιστοκλής, ο Αριστείδης, ο Περικλής, ο Δημοσθένης, ο Αισχίνης αλλά και στη σύγχρονη εποχή ο Θεόδωρος Κολοκοτρώνης.
Αρχαιολογική έρευνα
Η θέση του αρχαιολογικού αυτού χώρου έχει επιβεβαιωθεί από μαρμάρινη επιγραφή του 5ου αιώνα π.Χ. Ο δε μνημειακός χώρος παρουσιάζει τρεις φάσεις οικοδομικής ανάπτυξης που λατινο-αριθμούνται σε Ι, ΙΙ, και ΙΙΙ περιόδους - φάσεις. Οι ανασκαφές στο χώρο ξεκίνησαν το 1910 από την Ελληνική Αρχαιολογική Εταιρεία, και επιβεβαίωσαν οριστικά την ύπαρξη της Πνύκας στο χώρο αυτό. Ανασκαφές ευρείας κλίμακας έγιναν σε διάφορες στιγμές τη περίοδο μεταξύ 1930 και 1937 από τον Χόουμερ Τόμπσον (Homer Thompson), ο οποίος αρχικά συνεργάστηκε με τον Κωνσταντίνο Κουρουνιώτη και στη συνέχεια με τον Ρόμπερτ Σκράντον (Robert Scranton).
Ιερότητα χώρου
thumb|Ο Περικλής αγορεύων στην Πνύκα, τοιχογραφία στο Maximmileaneum Palace Μονάχου, του Philipp von Foltz (1860)|300px|αριστερά
Όλος ο σημερινός αρχαιολογικός χώρος της Πνύκας, στην αρχαιότητα, αποτελούσε επίσης σπουδαίο ιερό χώρο, που ήταν αφιερωμένος στον «Πατέρα ανδρών τε θεών», τον Δία, που θεωρούνταν μέγας προστάτης του αθηναϊκού πολιτεύματος. Για τον σκοπό αυτόν υπήρχε και ο μεγάλος Βωμός του Αγοραίου Διός. Επίσης ο ίδιος χώρος ήταν αφιερωμένος στον Δία τον Ύψιστον με απόδοση χαρακτήρα θεού θεραπευτή, όπως αποδεικνύουν τούτο οι λαξευμένες κόγχες, καθώς και άλλα λαξεύματα στο φυσικό βράχο, όπου και η αναφορά: Ιερό Διός Υψίστου.
Από το τέλος του 4ου αιώνα ο χώρος παρέμενε μόνο ιερός, αφού οι συνελεύσεις των Αθηναίων μεταφέρθηκαν στο Διονυσιακό θέατρο.
Ηλιοσκόπιο του Μέτωνα
Στην Πνύκα βρίσκονται τα θεμέλια του Ηλιοσκόπιου του Μέτωνα. Το ηλιοσκόπιο ήταν τετραγωνικός πύργος (4 x 4 μέτρα) που χρησιμοποιούσαν οι αρχαίοι αστρονόμοι για την παρατήρηση της θέσης του Ήλιου, της Σελήνης και των άλλων ουρανίων σωμάτων. Με αυτές τις παρατηρήσεις ο αστρονόμος Μέτων ανακάλυψε την περιοδικότητα των 19 ετών με την οποία επαναλαμβάνονται οι φάσεις της Σελήνης στο ίδιο σημείο του Ουρανού. Η Σελήνη έχει πολύπλοκη κίνηση ως αποτέλεσμα των δυνάμεων βαρύτητας που της ασκεί η Γη, ο Ήλιος. Ο Κάλλιππος, λίγο αργότερα, ανακάλυψε την περιοδικότητα των 76 ετών του Ηλίου της Γης και της Σελήνης που περιγράφει ακριβέστερα την κίνηση της Σελήνης στον ουρανό από την περιοδικότητα των 19 ετών. Το ημερολόγιο του Μέτωνος χρησιμοποιείται στον Μηχανισμό των Αντικυθήρων. Είναι αυτό που χρησιμοποιούν οι Ορθόδοξοι Χριστιανοί για το Πάσχα και έχει ομοιότητες με το ημερολόγιο των Κινέζων. Η μια διαγώνιος του Ηλιοσκοπίου συμπίπτει με την κατεύθυνση βορρά-νότου και η άλλη με ανατολή-δύση. Η τελευταία διχοτομεί την Πνύκα, ώστε η ανατολή του Ηλίου να γίνεται κατά τις ισημερίες στη διχοτόμο της Πνύκας, που είναι και διαγώνιος του Ηλιοσκοπείου.
Εξωτερικοί σύνδεσμοι
Κατηγορία:Λόφοι της Αθήνας Κατηγορία:Αρχαία ιερά της Αθήνας
Παραφιλία
Ο όρος μπορεί επίσης να χρησιμοποιηθεί για να καταδείξει μη κανονικές σεξουαλικές πρακτικές, χωρίς απαραίτητα να συνεπάγεται ότι είναι και λανθασμένες. Στην πραγματικότητα ο όρος επινοήθηκε για να αντικαταστήσει, σε μια πιο αυστηρή επιστημονική ταξινόμηση, τον παλιό ορισμό της σεξουαλικής διαστροφής ή σεξουαλικής απόκλισης, μεταξύ των οποίων στο παρελθόν περιλαμβανόταν και η ομοφυλοφιλία καθώς και άλλες μορφές σεξουαλικότητας όπως η ομαδική συνουσία.
Κύριες παραφιλίες
Κλινικά έχουν αναγνωριστεί 8 μεγάλες μορφές παραφιλικής συμπεριφοράς. Για να θεωρηθούν ταυτόχρονα ως ασθένειες, θα πρέπει να έχουν επικρατήσει στη σεξουαλική ζωή ενός ατόμου, παρεμβαίνοντας με σημαντικό τρόπο στην κανονική του ζωή καθώς και στη σχέση που αναπτύσσει με άλλους ανθρώπους.
Παραφιλίες μη προσδιοριζόμενες αλλού
Άλλες, λιγότερο συχνές μορφές παραφιλίας, ομαδοποιούνται υπό τον όρο σεξουαλική διαταραχή. Από το 1987, αυτή η ομαδοποίηση προσδιορίστηκε ως παραφιλία μη προσδιοριζόμενη αλλού. Έχουν καταγραφεί περισσότερες από 100 περιπτώσεις, κυριότερες εκ των οποίων είναι:
Από τη λίστα έχει αφαιρεθεί με τη συγκατάθεση των ψυχιάτρων η ομοφυλοφιλία, περιοριζόμενη ως παραφιλία μόνο όταν συνδυάζεται με κάποια από την προαναφερθείσα κατηγοριοποίηση. Οι περιπτώσεις των παραφιλιών όπου δεν τηρείται η συναίνεση και των δύο προσώπων (π.χ. επιδειξιομανία), δεν είναι κοινωνικά αποδεκτές. Οι περιπτώσεις της παιδοφιλίας και της νεκροφιλίας αποτελούν ποινικά κολάσιμες πράξεις και διώκονται στις περισσότερες κοινωνίες του κόσμου (για την περίπτωση της νεκροφιλίας εμπεριέχεται το αδίκημα της προσβολής νεκρού).
Νομοθεσία
Στο ελληνικό ποινικό δίκαιο προβλέπονται οι παρακάτω αξιόποινες σεξουαλικές πράξεις :
ΕΓΚΛΗΜΑΤΑ ΕΞΑΝΑΓΚΑΣΜΟΥ Ή ΑΙΦΝΙΔΙΑΣΜΟΥ
2. Προσβολή της γενετήσιας αξιοπρέπειας (άρ. 337 ΠΚ)
ΕΓΚΛΗΜΑ ΕΚΜΕΤΑΛΛΕΥΣΗΣ ΑΔΥΝΑΜΙΑΣ
Κατάχρηση σε ασέλγεια (άρ. 338 ΠΚ)
ΕΓΚΛΗΜΑΤΑ ΕΚΜΕΤΑΛΛΕΥΣΗΣ ΑΝΗΛΙΚΟΤΗΤΑΣ
1.Αποπλάνηση παιδιών (άρ. 339 ΠΚ)
2.Κατάχρηση ανηλίκων σε ασέλγεια (άρ. 342 ΠΚ)
4.Προσέλκυση παιδιών για γενετήσιους λόγους (άρ. 348Β ΠΚ)
7.Προστασία της ιδιωτικής ζωής του ανήλικου θύματος (άρ. 352Β ΠΚ)
ΕΓΚΛΗΜΑΤΑ ΕΞΑΠΑΤΗΣΗΣ Ή ΧΕΙΡΑΓΩΓΗΣΗΣ
1.Απατηλή επίτευξη συνουσίας (άρ. 341 ΠΚ)
2.Ασέλγεια με κατάχρηση εξουσίας (άρ. 343 ΠΚ)
3.Ασέλγεια παρά φύση (άρ. 347 ΠΚ) (καταργήθηκε)
ΕΓΚΛΗΜΑΤΑ ΚΑΤΑΧΡΗΣΗΣ ΟΙΚΟΓΕΝΕΙΑΚΩΝ ΔΕΣΜΩΝ
1.Αιμομιξία (άρ. 345 ΠΚ)
2.Ασέλγεια μεταξύ συγγενών (άρ.346 ΠΚ)
ΕΓΚΛΗΜΑΤΑ ΕΚΠΟΡΝΕΥΣΗΣ
1.Διευκόλυνση ακολασίας άλλων (άρ. 348 ΠΚ)
2.Μαστροπεία (άρ. 349 ΠΚ)
3.Εκμετάλλευση πόρνης (άρ. 350 ΠΚ)
4.Σωματεμπορία (άρ. 351 ΠΚ)
ΕΓΚΛΗΜΑ ΕΠΙΔΕΙΞΗΣ
Προσβολή γενετήσιας ευπρέπειας (αρ. 353 Π.Κ. )
Εξωτερικοί σύνδεσμοι
Κατηγορία:Συμπεριφορά Κατηγορία:Ανθρώπινη σεξουαλικότητα Κατηγορία:Σεξουαλικότητα Κατηγορία:Σεξολογία Κατηγορία:Σεξουαλική έλξη * Κατηγορία:Ερωτικά παιχνίδια ρόλων
Ευρωπαϊκό Πρωτάθλημα Σκοποβολής 10 μέτρων 1990
Το Ευρωπαϊκό Πρωτάθλημα Σκοποβολής 10 μέτρων 1990 (αγγλικά: 1990 10m European Shooting Championships) ήταν η 20η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Άρνεμ, στην Ολλανδία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. Πρωταθλήτρια χώρα αναδείχθηκε η Σοβιετική Ένωση κατακτώντας 1 χρυσό και 2 ασημένια μετάλλια. Τη δεύτερη θέση κατέλαβε η Ουγγαρία με 1 χρυσό και 1 χάλκινο και την τρίτη η Γαλλία, η Νορβηγία και η Πολωνία με 1 χρυσό μετάλλιο έκαστη.
Ανδρών
1988 | 1989 | 1990 | 1991 | 1992
Γυναικών
1988 | 1989 | 1990 | 1991 | 1992
Εξωτερικοί σύνδεσμοι
Κατηγορία:Ευρωπαϊκό Πρωτάθλημα Σκοποβολής 10 μέτρων Κατηγορία:Σκοποβολή το 1990 Κατηγορία:Χέλντερλαντ
Φάρος Κερατσινίου (καλαθοσφαίριση γυναικών)
Το τμήμα γυναικείας καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου. Ως επίσημη έδρα διατηρεί το Δημοτικό Κλειστό Γυμναστήριο Κερατσινίου «Παντελής Νικολαΐδης». Απευθύνεται σε καλαθοσφαιρίστριες όλων των ηλικιακών ομάδων.
Ίδρυση
Η ιστορία της ομάδας του Φάρου ξεκινά το 1971 από την περιοχή του Αγίου Ευθυμίου Κερατσινίου. Πρωτεργάτης της ιδέας ήταν ο Αρχιμανδρίτης Στέφανος Λαχάνης και οι πρώτες προπονήσεις έλαβαν χώρα στο μικρό γηπεδάκι παραπλεύρως της εκκλησίας. Ακολούθως η δραστηριότητα του σωματείου απλώθηκε, ενσωματώνοντας αθλητές από ολόκληρη την περιοχή. Το πλήρες αρχικό όνομα του συλλόγου ήταν Αθλητικός Όμιλος Αγίου Ευθυμίου Κερατσινίου «ο Φάρος».
Το γυναικείο τμήμα καλαθοσφαίρισης του Φάρου ξεκίνησε με μαθήτριες από το γυμνάσιο της Χαραυγής.
Η δεκαετία του 1990
Κατά την αγωνιστική περίοδο 1992-93 ο σύλλογος κατέκτησε το Πρωτάθλημα Α' Κατηγορίας Γυναικών της Ε.Σ.Κ.Α. Δύο χρόνια μετά, την περίοδο 1994-95, η κατάκτηση της κορυφής του τελικού βαθμολογικού πίνακα της Β' Εθνικής Κατηγορίας (όμιλος Νότου) επέτρεψε την άνοδο του συλλόγου στην επόμενη κατηγορία.
Από το 1995 υπάχθηκε στη δικαιοδοσία της Ε.Σ.ΚΑ.Ν.Α. μετά τη διάσπαση της Ε.Σ.Κ.Α. σε δύο ενώσεις.
Τη χρονιά 1998-99 έλαβε χώρα η κατάκτηση του Πρωταθλήματος της Α' Κατηγορίας Γυναικών της Ε.Σ.ΚΑ.Ν.Α. με αποτέλεσμα την επιστροφή της ομάδας στη Β' Εθνική.
Η τελευταία τριετία στη Β' Εθνική (1999 - 2002)
Την επόμενη χρονιά, 2000-01, ο Φάρος συνέχισε την προσπάθειά του στη Β' Εθνική, με τη διαφορά πως τον Όμιλο Νότου συνέθεσαν 12 σύλλογοι. Έχοντας απολογισμό 14 νίκες και 8 ήττες, ολοκλήρωσε τις αγωνιστικές του υποχρεώσεις στην 4η θέση της τελικής βαθμολογικής κατάταξης, ανανεώνοντας την παρουσία του στο ίδιο επίπεδο για την επόμενη χρονιά.
Την περίοδο 2001-02 η ομάδα δεν είχε ανάλογες επιδόσεις με αποτέλεσμα να περιοριστεί σε 7 νίκες σε 22 αγώνες. Σαν αποτέλεσμα στον τελικό βαθμολογικού πίνακα του Ομίλου Νότου κατετάγη στη 10η θέση, με αποτέλεσμα να υποβιβαστεί στα τοπικά Πρωταθλήματα της Ε.Σ.ΚΑ.Ν.Α.
Το χρονικό διάστημα 2002 - 2010
Την αγωνιστική περίοδο 2008-09 ο Φάρος διεκδίκησε τον τίτλο του Πρωταθλητή Ε.Σ.ΚΑ.Ν.Α. απέναντι σε 14 αντιπάλους. Στην τελική βαθμολογική κατάταξη βρέθηκε στη 10η θέση, παραμένοντας στο ίδιο αγωνιστικό επίπεδο το επόμενο φθινόπωρο.
Η επιστροφή στις εθνικές κατηγορίες (2011 - 2015)
Την αγωνιστική περίοδο 2011-12 μια νέα κατάκτηση του Πρωταθλήματος της Α' Κατηγορίας Γυναικών της Ε.Σ.ΚΑ. Νότιας Αττικής είχε σαν αποτέλεσμα την επιστροφή του Φάρου στα εθνικά πρωταθλήματα. Το τέλος της κανονικής περιόδου βρήκε το σύλλογο στην 1η θέση της βαθμολογικής κατάταξης, επιτρέποντάς του να διαγωνιστεί με πλεονέκτημα έδρας στα Play-offs. Εκεί κλήθηκε αρχικά να αντιμετωπίσει την ομάδα που κατετάγη στην 8η θέση, την Ελευθερία Μοσχάτου, θέλοντας δύο νίκες για να περάσει στους Ημιτελικούς. Η ομάδα του Κερατσινίου πέτυχε δύο διαδοχικά θετικά αποτελέσματα, με σκορ 53-39 και 24-53, πετυχαίνοντας εύκολα το σκοπό της. Στις δύο νίκες κρίθηκε και η σειρά των Ημιτελικών όπου ο Φάρος ήρθε αντιμέτωπος με τον Ατρόμητο-Ηρακλή Πειραιώς. Και πάλι ο Φάρος πέρασε αήττητος με τα σκορ να διαμορφώνονται σε 43-33 και 63-39. Η σειρά των τελικών διεξήχθη μεταξύ του Φάρου Κερατσινίου και του Προφήτη Ηλία Πειραιά, με τον πρώτο να έχει πλεονέκτημα έδρας, και τον τίτλο να κρίνεται στις δύο νίκες. Στον πρώτο αγώνα ο Προφήτης Ηλίας πέτυχε εκτός έδρας νίκη με 67-58 στο Κερατσίνι σπάζοντας το πλεονέκτημα έδρας του αντιπάλου. Μολαταύτα ο Φάρος ισοφάρισε τη σειρά στην έδρα του Προφήτη Ηλία με 51-42 διεκδικώντας τη διεξαγωγή τρίτου παιχνιδιού στην έδρα του. Στον καθοριστικό αγώνα που διεξήχθη στο γήπεδο «Παντελής Νικολαΐδης» ο Φάρος επικράτησε στην παράταση με σκορ 50-48 (42-42 η κανονική διάρκεια) κερδίζοντας μαζί με το Πρωτάθλημα και το εισιτήριο ανόδου στην Α2 Εθνική Κατηγορία. Προπονητής του συλλόγου τη χρονιά αυτή ήταν ο Κώστας Μελέτης, ο οποίος ανανέωσε το συμβόλαιό του και για την επόμενη χρονιά.
Η επόμενη αγωνιστική περίοδος 2012-13 είχε οργανωτικές ιδιομορφίες για την Α2 Εθνική γιατί βρισκόταν σε εξέλιξη αναδιάρθρωση των κατηγοριών. Ο Φάρος Κερατσινίου εντάχθηκε σε όμιλο 10 συλλόγων από τη Νότια Ελλάδα συγκεντρώνοντας 3 νίκες και 15 ήττες. Στην τελική κατάταξη βρέθηκε στην 9η και προτελευταία θέση με συνέπεια να υποβιβαστεί ξανά στις τοπικές κατηγορίες της Ε.Σ.ΚΑ.Ν.Α. Στα πλαίσια του θεσμού του Κυπέλλου Ελλάδος, στον οποίο επέτρεψε μετά από 15 χρόνια, ο σύλλογος αποκλείστηκε κατά την 1η Αγωνιστική της Α' Φάσης όταν γνώρισε την ήττα από τη Φ.Ε.Α. με σκορ 72-45.
Τη χρονιά 2013-14 η ομάδα του Κερατσινίου αγωνίστηκε για άλλη μια φορά στο Πρωτάθλημα της Α' Κατηγορίας Γυναικών της Ε.Σ.ΚΑ. Νότιας Αττικής στο οποίο δήλωσαν συμμετοχή 17 ομάδες. Το σωματείο ολοκλήρωσε τις αγωνιστικές του υποχρεώσεις στο τέλος της κανονικής περιόδου, έχοντας συλλέξει στη Β' Φάση 3 νίκες και 11 ήττες. Η κατάληψη της 7ης θέση της βαθμολογίας άφησε την ομάδα εκτός Play-offs, όπου συμμετείχαν τη χρονιά αυτή μόνο οι 4 πρώτες ομάδες αντί για 8 όπως ίσχυε παλαιότερα. Τη χρονιά αυτή καθήκοντα προπονητή άσκησε και ο Βασίλης Τυράσκης, ο οποίος παρέμεινε στο σύλλογο και αργότερα ως βοηθός του Γιώργου Λειβάδη.
Την επόμενη περίοδο 2014-15 συνεχίστηκε η πορεία της ομάδας στο τοπικό πρωτάθλημα με βελτίωση της αγωνιστικής της κατάστασης. Όταν ολοκληρώθηκε η κανονική περίοδος ο Φάρος βρισκόταν στην 4η θέση του βαθμολογικού πίνακα, έχοντας εξασφαλίσει μία θέση στα Play-offs με μειονέκτημα έδρας. Εκεί διασταυρώθηκε με τον πρωτοπόρο της κανονικής περιόδου Προφήτη Ηλία, ο οποίος επικράτησε μάλιστα και στον πρώτο μεταξύ τους αγώνα με σκορ 41-36. Στη συνέχεια, ωστόσο, παρά τη δυσμενή θέση που βρέθηκε, ο Φάρος πέτυχε δύο διαδοχικές νίκες (60-46, 50-52) και εξασφάλισε ενάντια στα προγνωστικά τη συμμετοχή του στους Τελικούς. Αντίπαλός του βρέθηκε ο Φοίνικας Πειραιά ο οποίος - έχοντας και το πλεονέκτημα της έδρας - κέρδισε τον πρώτο αγώνα με 59-55. Ο Φάρος, όμως, και πάλι έστειλε τη σειρά σε τρίτο παιχνίδι κερδίζοντας εντός έδρας με σκορ 66-54. Στο καθοριστικής σημασίας τελευταίο παιχνίδι, ο Φάρος σημείωσε δεύτερο απρόσμενο σπάσιμο έδρας και με το οριακό 52-55 αναδείχθηκε Πρωταθλητής.
Η περίοδος 2015 - 2016
Κατά την επιστροφή της στην Α2 Εθνική για την περίοδο 2015-16 η ομάδα παρουσίασε καλό αγωνιστικό πρόσωπο, καταφέρνοντας να συλλέξει 13 νίκες και 7 ήττες. Μετά την ολοκλήρωση της αγωνιστικής δράσης του Ομίλου Νότου βρέθηκε στην 4η θέση σε σύνολο 11 συλλόγων, πετυχαίνοντας χωρίς προβλήματα την παραμονή της στην ίδια κατηγορία. Βάση προκήρυξης, ο Φάρος θα έπρεπε να αγωνιστεί σε μπαράζ με την Ολύμπια Λάρισας, που κατετάγη 4η στον Όμιλο Βορρά, προκειμένου να καθοριστεί η σειρά προτεραιότητας ανόδου στην Α1 Εθνική προς κάλυψη τυχόν κενών θέσεων. Μετά την αποχή της θεσσαλικής ομάδας από τον αγώνα, ο σύλλογος του Κερατσινίου κατέλαβε την άτυπη 7η θέση στο σύνολο της Α2 Εθνικής.
Κορυφαία σκόρερ για την ομάδα τη χρονιά αυτή αναδείχθηκε η Έφη Γκριτζά (243 πόντοι). Η ίδια αθλήτρια είχε την 9η καλύτερη επίδοση στο σύνολο του Ομίλου Νότου. Η έτερη αθλήτρια του συλλόγου, Ειρήνη Αθανασίου, σημείωσε περισσότερα τρίποντα από οποιαδήποτε άλλη, πάντα στον Όμιλο Νότου.
Στο θεσμό του Κυπέλλου Ελλάδος ο σύλλογος ξεπέρασε στην πρεμιέρα το εμπόδιο του Παλαιού Φαλήρου εντός έδρας με σκορ 58-51. Ωστόσο, ηττήθηκε στη 2η Αγωνιστική της Α' Φάσης εκτός έδρας από τον Ίκαρο Καλλιθέας με σκορ 68-52 και, συνεπώς, αποκλείστηκε.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2016-17, ο Α.Ο. Φάρος Κερατσινίου έλαβε μέρος στο Πρωτάθλημα της Α2 Εθνικής Κατηγορίας Γυναικών που διοργάνωσε η Ελληνική Ομοσπονδία Καλαθοσφαίρισης και ειδικότερα στον Όμιλο Νότου. Ολοκλήρωσε τις αγωνιστικές του υποχρεώσεις στην κορυφή του βαθμολογικού πίνακα, έχοντας κατακτήσει το πρώτο Πρωτάθλημα Α2 Εθνικής στην ιστορία του. Ο απολογισμός της χρονιάς ήταν 17 νίκες και 3 ήττες, ενώ η μαθηματική άνοδος στην κορυφαία κατηγορία έλαβε χώρα την 21η αγωνιστική.
Κορυφαία σκόρερ τόσο της ομάδας όσο και του Ομίλου Νότου στο σύνολό του αναδείχθηκε η Ζωή Κεχαγιά (405 πόντοι). Μάλιστα η διαφορά των 117 πόντων που είχε από την δεύτερη Μαρία Μοσχοπούλου αποτελεί ρεκόρ για την κατηγορία.
Στο θεσμό του Κυπέλλου Ελλάδος η ομάδα αγωνίστηκε σε τέσσερα παιχνίδια. Ειδικότερα στα πλαίσια της Α' Φάσης απέκλεισε διαδοχικά εκτός έδρας τους Δρομείς Τρίπολης με σκορ 30-68, εντός έδρας τον Άρη Πετρούπολης με σκορ 67-48 και εντός έδρας τον Ίκαρο Καλλιθέας με σκορ 45-38. Τελικά υπέστη συντριπτική ήττα στη «Φάση των 16» από τον Ολυμπιακό Πειραιώς (48-117) και αποκλείστηκε από τη συνέχεια της διοργάνωσης.
Έδρα του συλλόγου είναι το Δημοτικό Κλειστό Γυμναστήριο Κερατσινίου «Παντελής Νικολαΐδης». Πρόεδρος του διοικητικού συμβουλίου είναι από τον Οκτώβριο του 2015 ο Νίκος Πέτσας. Καθήκοντα πρώτου προπονητή διατηρεί από το Μάιο του 2014 ο Γιώργος Λειβάδης με συνεργάτες τους Έφη Κοιλάκου και Χρήστο Καραπακλά. <!-- Το ρόστερ του Φάρου Κερατσινίου για την αγωνιστική περίοδο 2015-16 συνθέτουν οι παρακάτω αθλήτριες:
-->
Εξωτερικοί σύνδεσμοι
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις ομάδων καλαθοσφαίρισης σε άγνωστο έτος
Φερδινάνδος φον Ζέπελιν
Ο Φερδινάνδος Ζέπελιν (πλήρες όνομα: Φερδινάνδος Αδόλφος Χάινριχ "Γκραφ" φον Ζέπελιν, η προφορά του στη γερμανική γλώσσα είναι: Φέρντιναντ Άντολφ Χάινριχ Γκράφ φον Τσέπελιν, Ferdinand Adolf Heinrich August von Zeppelin, 8 Ιουλίου 1838 - 8 Μαρτίου 1917) ήταν Γερμανός μηχανολόγος. Περισσότερο γνωστός είναι για την κατασκευή του αερόπλοιου Γκραφ Ζέπελιν, ενός πηδαλιουχουμένου αεροστάτου.
Βιογραφία
left|thumb|Άγαλμα του Φερδινάνδου Ζέπελιν στην πόλη Φρίντριχσχαφεν μπροστά από την λίμνη της Κωνσταντίας Ο Ζέπελιν γεννήθηκε στην Κωνσταντία στις 8 Ιουλίου 1838.
Ήταν αξιωματικός του γερμανικού στρατού και πήρε μέρος στον γαλλογερμανικό πόλεμο του 1870. Από το 1890 ασχολήθηκε εντατικά με την ανάπτυξη και κατασκευή αερόπλοιων σε ειδικές εγκαταστάσεις στην πόλη Φρίντριχσχαφεν, αρχικά κάνοντας δοκιμαστικές πτήσεις στην περιοχή της λίμνης της Κωνσταντίας, ενώ στην συνέχεια ίδρυσε την εταιρία κατασκευής αερόπλοιων Luftschiffbau Zeppelin GmbH. Πρώτο δημιούργημά του υπήρξε το Zeppelin LZ1. Κατόπιν τελειοποίησε την εφεύρεσή του και κατασκεύασε πολλά αερόπλοια, ιδρύοντας παράλληλα και την πρώτη παγκοσμίως αεροπορική εταιρία με το όνομα DELAG (Deutsche Luftschiffahrts-Aktiengesellschaft). Τα αερόπλοια του Ζέπελιν ξεκίνησαν πραγματοποιώντας επιβατικά δρομολόγια μεταξύ γερμανικών πόλεων και στην συνέχεια μετά τον Α΄ Παγκόσμιο Πόλεμο προστέθηκαν και διηπειρωτικά δρομολόγια με μεγάλη επιτυχία. Κατά την διάρκεια του πόλεμου τα αερόπλοια αυτά χρησιμοποιήθηκαν και για πολεμικούς σκοπούς.
Η ανάπτυξη και η εμπορική χρήση των αερόπλοιων του Ζέπελιν τερματίστηκε ύστερα από ένα ατύχημα του αερόπλοιου LZ 129 Χίντενμπουργκ, που συνέβη στις 6 Μαΐου 1937 στο Νιου Τζέρσεϊ. Ωστόσο η εταιρία του Φερδινάνδου Ζέπελιν υφίσταται έως σήμερα κατασκευάζοντας νέας τεχνολογίας αερόπλοια με την ονομασία Zeppelin NT ("Neue Technologie", Γερμανική λέξη για Νέα Τεχνολογία).
Εξωτερικοί σύνδεσμοι
Κατηγορία:Γερμανοί στρατιωτικοί Κατηγορία:Γερμανοί εφευρέτες
Σαρκάρ (υποδιαίρεση χώρας)
Το Σαρκάρ (χίντι: सरकार,, সরকার επίσης γράφεται Σιρκάρ) είναι ιστορική διοικητική μονάδα, που χρησιμοποιήθηκε ως επί το πλείστον στη Μογγολική αυτοκρατορία της Ινδίας. Ήταν τμήμα ενός σούμπαχ ή επαρχίας. Ένα σαρκάρ διαιρούταν περαιτέρω σε Μαχαλάδες ή παργκάνα.
Το σύστημα σαρκάρ αντικαταστάθηκε στις αρχές του 18ου αιώνα από το σύστημα τσάκλα.
Παραπομπές
Κατηγορία:Μορφές διοικητικής διαίρεσης Κατηγορία:Πρώην διοικητικές διαιρέσεις του Μπανγκλαντές Κατηγορία:Διοικητικές διαιρέσεις της Ινδίας
Κονσταντίν Χαμπένσκι
Ο Κονσταντίν Γιούριγεβιτς Χαμπένσκι (Ρωσικά: Константин Юрьевич Хабенский, γεννημένος 11 Ιανουαρίου του 1972), είναι Ρώσος ηθοποιός.
Εξωτερικοί σύνδεσμοι
Κατηγορία:Ρώσοι ηθοποιοί Κατηγορία:Ρώσοι σκηνοθέτες κινηματογράφου
Γιώργος Κοντογεώργης
Ο Γιώργος Κοντογεώργης (1912 - 2009) ήταν Έλληνας οικονομολόγος και πολιτικός.
Η ζωή του
Γεννήθηκε στην Τήνο, ήταν γιος του Λεωνίδα Κοντογεώργη και σπούδασε οικονομικά στην ΑΣΟΕΕ. Την περίοδο 1957-1958 πραγματοποίησε μεταπτυχιακές σπουδές. Εργάστηκε στο δημόσιο και το 1963 έφτασε έως την θέση του γενικού διευθυντή του υπουργείου Εμπορίου, θέση από την οποία παραιτήθηκε όταν ξέσπασε το πραξικόπημα των συνταγματαρχών. Με τον ερχομό του Κωνσταντίνου Καραμανλή διορίστηκε γενικός γραμματέας του ΕΟΤ και την περίοδο 1974 - 1977 ανέλαβε υφυπουργός συντονισμού και προγραμματισμού. Στις εκλογές του 1977 εξελέγη βουλευτής επικρατείας με το κόμμα της Νέας Δημοκρατίας και διορίστηκε υπουργός άνευ xαρτοφυλακίου με αρμοδιότητα επί των σχέσεων μετά των Ευρωπαϊκών Κοινοτήτων, θέση την οποία διατήρησε και στην κυβέρνηση Ράλλη, μέχρι την 9η Ιανουαρίου 1981, οπότε και παραιτήθηκε (και από βουλευτής). Στη συνέχεια έγινε ο πρώτος επίτροπος της Ελλάδας στην Ευρωπαϊκή Ένωση (1981 - 1985). Το 1989 ανέλαβε τα χαρτοφυλάκια των Υπουργείων Εθνικής Οικονομίας και Τουρισμού στην υπηρεσιακή κυβέρνηση Γρίβα και τον Φεβρουάριο του 1990 τα ίδια χαρτοφυλάκια στην οικουμενική κυβέρνηση Ξενοφώντος Ζολώτα.
Ως υπουργός
Ως υπουργός επί των ευρωπαϊκών θεμάτων συνέβαλε σημαντικά στην ένταξη της Ελλάδας στην ΕΟΚ ενώ χαρακτηρίστηκε ως υπόδειγμα τέλειου κρατικού λειτουργού. < Είχε συγγράψει το βιβλίο "Η Ελλάδα στην Ευρώπη. Η πορεία προς την Ένωση και η πολιτική Καραμανλή" (1985), Η Ευρωπαϊκή Ένωση και η θέση των Βαλκανίων (1993), Η ευρωπαϊκή ιδέα, η Ευρωπαϊκή Ένωση, η Ελλάδα (1995) κ.α.
Απεβίωσε στην Αθήνα στις 9 Νοεμβρίου 2009 και ενταφιάστηκε στο Α΄ νεκροταφείο Αθηνών.
Πηγές
Κατηγορία:Έλληνες επίτροποι της ΕΕ Κατηγορία:Έλληνες υπουργοί Εθνικής Οικονομίας Κατηγορία:Έλληνες υπουργοί Συντονισμού Κατηγορία:Έλληνες οικονομολόγοι Κατηγορία:Έλληνες υφυπουργοί Συντονισμού και Προγραμματισμού Κατηγορία:Έλληνες βουλευτές επικρατείας Κατηγορία:Βουλευτές εκλεγμένοι με τη Νέα Δημοκρατία Κατηγορία:Ευρωπαίοι επίτροποι
Ομόνοια Λευκωσίας (ποδόσφαιρο σάλας)
Η Ομόνοια Λευκωσίας είναι κυπριακή ομάδα ποδοσφαίρου σάλας ανδρών. Αποτελεί τμήμα του σωματείου του Αθλητικού Συλλόγου Ομόνοια Λευκωσίας. Η ομάδα ποδοσφαίρου σάλας ανδρών του σωματείου δημιουργήθηκε το 1999. Έδρα της ομάδας είναι το Κλειστό Γυμναστήριο «Τάσσος Παπαδόπουλος-Ελευθερία» στη Λευκωσία και αγωνίζεται στο πρωτάθλημα Α΄ κατηγορίας ποδοσφαίρου σάλας ανδρών Κύπρου.
Η Ομόνοια στο ποδόσφαιρο Σάλας έχει καθιερωθεί στο άθλημα τα τελευταία χρόνια αφού μετά το 2009 έχει κατακτήσει συνολικά 15 τρόπαια.
Παραπομπές
Κατηγορία:Κυπριακές ομάδες ποδοσφαίρου σάλας
Tupac: Resurrection
Το Tupac: Resurrection είναι ένα ντοκιμαντέρ του 2003 για τη ζωή και τον θάνατο του ράπερ Τούπακ Σακούρ. Η ταινία, που είναι σκηνοθετημένη από τον Lauren Lazin και κυκλοφόρησε από την Paramount Pictures, έχει ως αφηγητή τον Tupac Shakur τον ίδιο. Η ταινία παιζόταν στους κινηματογράφους από τις 16 Νοεμβρίου έως τις 21 Δεκεμβρίου του 2003. Μέχρι την 1 Ιουλίου του 2008 έχει εισπράξεις άνω των 7.8 εκατομμυρίων δολαρίων, κάνοντάς το το ενδέκατο υψηλότερο σε εισπράξεις ντοκιμαντέρ στις Ηνωμένες Πολιτείες - (σε nominal δολάρια, από το 1982 μέχρι σήμερα). Το φιλμ ήταν υποψήφιο για το Academy Award for Best Documentary Feature στα 77th Academy Awards.
Soundtrack
Τα ακόλουθα τραγούδια, στα οποία ο Tupac δεν είχε συνεισφορά, επίσης ακούγονται στην ταινία:
Εξωτερικοί σύνδεσμοι
Κατηγορία:Ταινίες του 2003 Κατηγορία:Αμερικανικά ντοκιμαντέρ Κατηγορία:Ραπ μουσική Κατηγορία:Ταινίες παραγωγής Paramount Pictures Κατηγορία:Ταινίες γυρισμένες στο Μέριλαντ
Χιλόμπα
Η Χιλόμπα (επίσης, Γκιλ', Γκιλ'-Κις, και Γκιλ'όμπα) αποτελεί χωριό και δήμο της επαρχίας Κουσάρ του Αζερμπαϊτζάν. Έχει πληθυσμό 460 κατοίκων και βρίσκεται στο βορειοανατολικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Κουσάρ Κατηγορία:Χωριά του Αζερμπαϊτζάν
Ρενάτο Σαλβατόρι
μικρογραφία|260x260εσ|Με την [[Κλάουντια Καρντινάλε στην ταινία Ο κλέψας του κλέψαντος (1958)]] Ο Ρενάτο Σαλβατόρι (Renato Salvatori, 20 Μαρτίου 1933 - 27  Μαρτίου 1988) ήταν Ιταλός ηθοποιός.
Βιογραφία
Γεννήθηκε το 1933 στην Τοσκάνη.
Πρωταγωνίστησε σε πολλές ιταλικές και γαλλικές ταινίες και συνεργάστηκε με σκηνοθέτες όπως ο Κώστας Γαβράς, ο Λουκίνο Βισκόντι, ο Βιττόριο ντε Σίκα, ο Μάρκο Φερέρι και ο Ρομπέρτο Ροσελίνι.
Κατά τη διάρκεια των γυρισμάτων της ταινίας Ο Ρόκο και τ' Αδέλφια του, γνωρίστηκε με τη συμπρωταγωνίστριά του Ανί Ζιραρντό, την οποία παντρεύτηκε και απέκτησαν μία κόρη, την Τζούλια.
Πέθανε το 1988 από κίρρωση του ήπατος.
Εξωτερικοί σύνδεσμοι
Κατηγορία:Ιταλοί άνδρες ηθοποιοί κινηματογράφου
Λώρενς Άλμα-Τάντεμα
Ο Σερ Λώρενς Άλμα-Τάντεμα (Lourens Alma Tadema, 8 Ιανουαρίου 1836 – 25 Ιουνίου 1912), Μέλος του Τάγματος της Αξίας, Μέλος της Βασιλικής Ακαδημίας, ήταν Ολλανδός ζωγράφος, ο οποίος απέκτησε τη βρετανική ιθαγένεια. Ανήκε στην Ακαδημαϊκή Σχολή ζωγραφικής και έδρασε στα τέλη της βικτωριανής εποχής στην Αγγλία. Υπήρξε πολύ δημοφιλής για τις εξιδανικευμένες και με εκθαμβωτικά χρώματα σκηνές του από την αρχαία Ελλάδα και τη Ρώμη.
Καλλιτεχνική πορεία
thumb|left|250px|«Μια αγαπημένη συνήθεια». Έργο του Άλμα-Τάντεμα (1909, Λονδίνο, Τέιτ Μπρίταιν) Ο Άλμα-Τάντεμα εξέθεσε τον πρώτο του πίνακα, που είχε μεσαιωνικό θέμα, στο Σαλόν των Βρυξελλών το 1857. Το έργο του όμως που δημιούργησε αίσθηση και θετικά σχόλια από κριτικούς και καλλιτέχνες, όταν εκτέθηκε το 1861 στο Συνέδριο των Καλλιτεχνών της Αμβέρσας, ήταν «Η εκπαίδευση των τέκνων του Κλόβι Α΄» (1861). Ένα χρόνο αργότερα, το 1862, κέρδισε χρυσό μετάλλιο σε μια έκθεση στο Άμστερνταμ.
Κατά τη διάρκεια μιας επίσκεψης του στην Ιταλία το 1863, ο Άλμα-Τάντεμα άρχισε να ενδιαφέρεται για την ελληνική και τη ρωμαϊκή αρχαιότητα και την αιγυπτιακή αρχαιολογία. Από τότε η θεματολογία των πινάκων του προερχόταν αποκλειστικά από τις πηγές αυτές. Αντίθετα με τον Φρέντερικ Λέιτον, ο οποίος ενδιαφερόταν για το μυθολογικό παρελθόν, ο Άλμα-Τάντεμα επικέντρωνε το ενδιαφέρον του σε θέματα από την καθημερινή ζωή της αυτοκρατορικής Ρώμης.
Ο Άλμα-Τάντεμα ήταν ζωγράφος ιστορικών θεμάτων και σκηνών της καθημερινής ζωής από τη ρωμαϊκή ιστορία και τα έργα του είχαν τεράστια δημοτικότητα στις μεσοαστικές τάξεις της βικτωριανής Αγγλίας. Στον πίνακά του «Το μοντέλο του γλύπτη, ή Venus Esquilana», που αποτέλεσε ρήξη με τις συμβατικές αξίες της εποχής, ο ζωγράφος διηγείται το μύθο του Πυγμαλίωνα, όπου ένας γλύπτης ερωτεύεται το γυμνό άγαλμα που φιλοτέχνησε, κάνοντας ευχή στους θεούς να του το ζωντανέψουν. Παρουσιάζει το γυναικείο γυμνό με ένα τρόπο εξιδανικευμένης ομορφιάς, όπως αρμόζει στο κλασικό θέμα του, έτσι ώστε να είναι συμβατό και με την αυστηρή ηθική του κοινού της βικτωριανής εποχής.
Ρωμαϊκό περιεχόμενο έχουν δύο άλλα έργα του: «Ανακηρύσσοντας τον Κλαύδιο αυτοκράτορα» (Proclaiming Claudius Emperor, 1867), όπου ο Κλαύδιος, ενώ περίτρομος και γονυπετής εκλιπαρεί τη φρουρά των Πραιτοριανών να μη τον σκοτώσουν, οι λεγεωνάριοι, απροσδόκητα και προς μεγάλη του έκπληξη, τον ανακηρύσσουν αυτοκράτορα, μετά τη δολοφονία του τυραννικού Καλιγούλα. Ο δεύτερος πίνακας με τον τίτλο «Αφ’ υψηλού» (A Coign of Vantage, 1895) παρουσιάζει τρεις νεαρές Ρωμαίες να αγναντεύουν από ψηλά την άφιξη του ρωμαϊκού στόλου.
Ένα άλλο αξιόλογο έργο του Άλμα-Τάντεμα, μεταξύ άλλων, είναι «Η ανεύρεση του Μωϋσή» (1902), όπου με εκθαμβωτικά χρώματα και αιγυπτιακή ατμόσφαιρα απεικονίζει μια σκηνή στο Νείλο, με μια Αιγύπτια πριγκίπισσα να δέχεται στην αγκαλιά της τον Μωϋσή, που μόλις έχει σωθεί από τα νερά του ποταμού. Σε αυτά περιλαμβάνονται ακόμη τα έργα «Αιγύπτιες παίκτριες σκακιού» (1865), «Τα ρόδα του Ηλιογάβαλου» (1888), «Άνοιξη» (1894), «Αγαπημένη συνήθεια» (1909, Πινακοθήκη Τέιτ, Λονδίνο).
Ρωμαϊκά λουτρά
thumb|right|300px|"In the Tepidarium". Πίνακας του Λώρενς Άλμα-Τάντεμα, 1881, Port Sunlight (Liverpool), Lady Lever Art Gallery
Ο Άλμα-Τάντεμα ειδικεύτηκε σε σκηνές ρωμαϊκών λουτρών, που τα σχεδίαζε με αρχαιολογική ακρίβεια και εξειδικευμένη τεχνική τελειότητα. Μεταξύ αυτών περιλαμβάνονται οι πίνακες: «Ένα αποδυτήριο» (1886, An Apodyterion, Jerdein Collection, Λονδίνο) και «Το ψυχρό δωμάτιο του λουτρώνα» (1890, The Frigidarium), όπου απεικονίζονται γυμνά κορίτσια σε διάφορες στάσεις. Οι πίνακες αυτοί ζωγραφίστηκαν με μοντέλα Ιταλίδες, που πόζαραν για το ζωγράφο στη βίλα του στο St. John’s Wood του Λονδίνου.
Κατά καιρούς, ο Άλμα-Τάντεμα φιλοτεχνούσε έντονα ερωτικούς πίνακες. Το αριστούργημά του είναι ο πίνακας «In the Tepidarium» (1881, Lady Lever Art Gallery, Port Sunlight, Cheshire), όπου απεικονίζει μια γυμνή κοπέλα ξαπλωμένη νωχελικά και σε προκλητική στάση πάνω σε μια προβιά αρκούδας, κρατώντας στο ένα χέρι της ένα φτερό στρουθοκαμήλου και στο άλλο μία στλεγγίδα.
Όπως ερμηνεύει τη σημειολογία του πίνακα αυτού ο Πήτερ Γουέμπ (Peter Webb) στο έργο του The Erotic Arts, ο ερωτισμός κυριαρχεί σε όλα τα στοιχεία του πίνακα, από το προκλητικά ροδαλό δέρμα του κοριτσιού και τη γεμάτη εκστασιασμό στάση του μέχρι το φτερό της στρουθοκαμήλου που καλύπτει το αιδοίο και το αντικείμενο για τον καθαρισμό του σώματος που έχει καθαρά φαλλικούς συνειρμούς.
Δείτε επίσης
Κατηγορία:Ολλανδοί ζωγράφοι Κατηγορία:Άγγλοι ζωγράφοι
Δρόμος χωρίς χαρά
Ο Δρόμος χωρίς χαρά (γερ, Die freudlose Gasse) είναι γερμανικό έργο του βωβού κινηματογράφου σε σκηνοθεσία Γκέοργκ Βίλχελμ Παμπστ, του έτους 1925 και με πρωταγωνίστρια την Γκρέτα Γκάρμπο.
Πλοκή
Βρισκόμαστε στην Βιέννη του μεσοπολέμου, στις αρχές της δεκαετίας του 1920. Η φτώχεια μαι η δυστυχία μαστίζει την πόλη. Στην οδό Μελχιόρ-Γκάσε δυο εύποροι άνθρωποι ζουν ανάμεσα στην φτωχολογιά. Ο χασάπης Γιόζεφ Γκάιρινγκερ και η Κυρά Γκράιφερ, η οποία εκτός από ένα κατάστημα ρουχισμών διατηρεί και ένα κέντρο νυκτερινής διασκέδασης δίπλα στον οίκο ανοχής «Μερκλ».
Οι μετοχές ανεβοκατεβαίνουν στο χρηματιστήριο και οι μεν κερδοσκόποι σπαταλούν τα χρήματα, ο δε λαουτζίκος που χάνει τα λεφτά του χρεοκοπεί και ξεπουλάει τα πάντα για να επιζήσει. Η Γκρέτε είναι υπάλληλος σε ένα γραφείο και ο μικρός της μισθός δεν φτάνει για να θρέψει την ανήλικη αδελφή της και τον πατέρα της. Ο αφεντικός της όλο την εκμεταλλεύεται και προσπαθεί να της βάλει χέρι. Όταν αυτή μένει ανένδοτη, ο αφεντικός της γίνεται έξω φρενών και την απολύει. Ο πατέρας της, συνταξιούχος υπουργός, υποβάλει αίτηση εξόφλησης της σύνταξής του, για να κάνει την τύχη του στο χρηματιστήριο. Εκεί, με την πρώτη του αγορά πέφτει έξω και γίνεται απένταρος. Η Γκρέτε πέφτει στα νύχια της κυρίας Γκράιφερ και πιάνει δουλειά στο νυκτερινό κέντρο.
Καλλιτεχνική ερμηνεία
Ο «Δρόμος χωρίς χαρά» θεωρείται το πρώτο κινηματογραφικό έργο της «νέας αντικειμενικότητας». Αποχωρίζεται τα εκφραστικά στοιχεία του Εξπρεσιονισμού, και θεμελιώνει τον Πάμπστ ως κυρίαρχο σκηνοθέτη του γερμανικού ρεαλισμού.
Εξωτερικοί σύνδεσμοι
Κατηγορία:Ταινίες του 1925 Κατηγορία:Γερμανικές ταινίες Κατηγορία:Βωβές ταινίες Κατηγορία:Γερμανόφωνες ταινίες Κατηγορία:Γερμανικές ασπρόμαυρες ταινίες
Κογιουνμπινέσι
Το Κογιουνμπινέσι (επίσης, Κογιουνμπινάσι) αποτελεί χωριό και δήμο της επαρχίας Γιεβλάχ του Αζερμπαϊτζάν. Έχει πληθυσμό 2.695 κατοίκους.
Παραπομπές
Κατηγορία:Κατοικημένες περιοχές στην Επαρχία Γιεβλάχ
Ανθρακένιο
Το ανθρακένιο είναι άχρωμος στερεός αρωματικός υδρογονάνθρακας που περιέχει τρεις (3) συμπυκνωμένους (δηλαδή με κοινή πλευρά και δυο κοινά άτομα άνθρακα) βενζολικούς δακτυλίους. Αν και άχρωμο στο ορατό φως, εμφανίζει μπλε (400-500 nm κορυφή απορρόφησης) φθορισμό κάτω από υπεριώδη ακτινοβολία. Είναι ισομερές θέσης με το φαινανθρένιο. Το φαινανθρένιο είναι σταθερότερο από το ανθρακένιο. Το ανθρακένιο είναι έως και 100 φορές πιο σκληρό από το ατσάλι.
Παραγωγή
1. Βιομηχανικά απομονώνεται από τη λιθανθρακόπισσα ή από τα προϊόντα θερμικής πυρόλυσης κλασμάτων του αργού πετρελαίου.
2. Από βενζυλοχλωρίδιο: (3,4)-βενζοτετραλίνιο
(3,4)-βενζοτετραλίνιο 80px 3. Από βενζόλιο και 1,1,2,2-τετραβρωμοαιθάνιο: 80px 4. Από βενζόλιο και 2,4-διοξοβενζοφουράνιο: 2,4-διοξοβενζοφουράνιο o-(φαινυλοφορμυλο)βενζοϊκό οξύ
ανθρακινόνη-9,10 80px
Πηγές
Κατηγορία:Αρένια Κατηγορία:Πολυκυκλικοί αρωματικοί υδρογονάνθρακες
Επιστροφή στο Μέλλον 3
Το Επιστροφή στο Μέλλον 3 (πρωτότυπος αγγλικός τίτλος: Back to the Future Part III) είναι Αμερικανική ταινία επιστημονικής φαντασίας του 1990 σε σκηνοθεσία από τον Ρόμπερτ Ζεμέκις. Ως η συνέχεια του Επιστροφή στο Μέλλον 2 (1989) και η τελευταία ταινία της τριλογίας Επιστροφή στο Μέλλον, πρωταγωνιστούν οι Μάικλ Τζ. Φοξ, Κρίστοφερ Λόιντ, Μέρι Στίνμπεργκεν, Τόμας Φ. Γουίλσον, και Λία Τόμσον.
Το Επιστροφή στο Μέλλον 3 κυκλοφόρησε στις Ηνωμένες Πολιτείες Αμερικής στις 25 Μαΐου του 1990. Εισέπραξε $245 εκατομμύρια παγκοσμίως απέναντι από έναν προϋπολογισμό $40 εκατομμυρίων, γίνοντας η έκτη ταινία του 1990 με τις μεγαλύτερες εισπράξεις. Έλαβε θετικά σχόλια από τους κριτικούς, οι οποίοι το θεώρησαν ως βελτίωση από τον προκάτοχό του.
Εξωτερικοί σύνδεσμοι
Κατηγορία:Ταινίες του 1990 Κατηγορία:Επιστροφή στο Μέλλον Κατηγορία:Ταινίες παραγωγής Amblin Entertainment Κατηγορία:Αμερικανικές κωμικές ταινίες επιστημονικής φαντασίας Κατηγορία:Ταινίες σίκουελ Κατηγορία:Ταινίες με ταξίδι στον χρόνο Κατηγορία:Ταινίες σε σκηνοθεσία Ρόμπερτ Ζεμέκις Κατηγορία:Ταινίες με μουσική σύνθεση Άλαν Σιλβέστρι Κατηγορία:Ταινίες τοποθετημένες στην Καλιφόρνια Κατηγορία:Ταινίες γυρισμένες στην Αριζόνα Κατηγορία:Ταινίες γυρισμένες στο Λος Άντζελες Κατηγορία:Ταινίες γυρισμένες στη Γιούτα Κατηγορία:Ταινίες παραγωγής Universal Pictures
Μερσέδες (Ουρουγουάη)
Η Μερσέδες (ισπανικά: Mercedes, ισπανική προφορά ΔΦΑ : [merˈseðes]) είναι η πρωτεύουσα και η μεγαλύτερη πόλη του διαμερίσματος Σοριάνο στην Ουρουγουάη. Από την απογραφή του 2011, είναι η δέκατη πιο πυκνοκατοικημένη πόλη της χώρας.
Η Μερσέδες είναι ένα σημαντικό κέντρο του εμπορίου και ένα εμπορικό λιμάνι. Οι κυριότερες βιομηχανίες της στηρίζεται στη γεωργία, γαλακτοκομικά προϊόντα, παραγωγή χαρτιού και βιομηχανικές δραστηριότητες.
Η πόλη βρίσκεται στη νότια όχθη του Ρίο Νέγρο.
Η Μερσέδες ιδρύθηκε το 1788 από τον ιερέα Μανουέλ Αντόνιο δε Κάστρο ι Καρεάγα. Το 2011, είχε έναν πληθυσμό περίπου 41.974 κατοίκους.
Εξωτερικοί σύνδεσμοι
Κατηγορία:Πόλεις της Ουρουγουάης
Μάριο Κασάρ
Γεννημένος στην Βηρυτό το 1951, ο Κασάρ είναι λιβανικής και ιταλικής καταγωγής.
Όπως και εκείνος, έτσι και ο πατέρας του ήταν επίσης ένας ανεξάρτητος παραγωγός ταινίων.
Σε ηλικία 15 ετών, ο Κασάρ είχε αγοράσει αρκετά δικαιώματα από Ιταλικές και Γαλλικές ταινίες για την διανομή τους στην Άπω Ανατολή.
Η Carolco Pictures
Το 1975 στο Φεστιβάλ των Καννών ο Κασάρ γνώρισε τον Άντριου Βάζνα, έναν Ουγγρό-Αμερικάνο παραγωγό ταινίών, όπου έναν χρόνο αργότερα θα ιδρύσουν μαζί την εταιρία παραγωγής Carolco Pictures, αρχικά με έδρα τον Παναμά και κατόπιν το Λος Άντζελες, όπου και ο Κασάρ θα εγκατασταθεί μόνιμα.
Η πρώτη τους ταινία που χρηματοδότησαν και ανελάβαν και την διανομή τηςήταν η ιταλική Σικελικός Σταυρός το 1976 με πρωταγωνιστή τον Ρότζερ Μουρ.
Στις αρχές της δεκαετίας του 1980 θα αγοράσουν τα δικαιώματα της νουβέλας "Πρώτο Αίμα" του Ντέιβιντ Μόρελι από την Warner Bros. για 383.000 δολάρια. Ο Κασάρ με τον Βάζνα επελέξαν για τον ρόλο του Τζων Ράμπο, τον Σιλβέστερ Σταλόνε λόγω μιας προηγούμενης συνεργασίας που είχαν και θεωρώντας ότι θα τους εξασφάλιζε την απαιτούμενη επένδυση. Το αποτέλεσμα ήταν η ταινία να έχει μεγάλη εμπορική επιτυχία τον Οκτώβριο του 1982, με εισπράξεις 125 εκατομμύριων δολάριων, κάνοντας την Carolco μια από τις μεγάλες εταιρείες παραγωγής του Χόλυγουντ την δεκαετία του 1980.
Κατά τη δεκαετία του 1990 ο Κασάρ με τον Βάζνα θα συνεχίσουν να επενδύουν σε μεγάλες επιτυχίες, όπως το Βασικό Ένστικτο του Πολ Βερχόφεν με πρωταγωνιστή τον Μάικλ Ντάγκλας και την Ολική Επαναφορά με πρωταγωνιστή τον Άρνολντ Σβαρτσενέγκερ.
Την δεκαετία του 1990, επίσης, η Carolco αντιμετώπισε οικονομικά προβλήματα, λόγω αστόχων επενδύσεων σε ταινίες χωρίς εμπορική επιτυχία, οδηγόντας τον Μάριο Κασάρ και τον Άντριου Βάζνα στην απόφαση να δηλώσουν την πτωχεύση της Carolco.
Εξωτερικοί σύνδεσμοι
Κατηγορία:Λιβανέζοι παραγωγοί ταινίων
Αθλητικές εγκαταστάσεις Θερινών Ολυμπιακών Αγώνων 1896
thumb|265px|Η [[Τελετή έναρξης Θερινών Ολυμπιακών Αγώνων 1896|τελετή έναρξης στο Παναθηναϊκό Στάδιο]] thumb|265px|Το [[Ποδηλατοδρόμιο Νέου Φαλήρου]]
Οι εγκαταστάσεις των Θερινών Ολυμπιακών Αγώνων του 1896 περιελάμβαναν επτά χώρους που φιλοξένησαν τα αθλήματα των αγώνων αυτών στην Αθήνα. Το Παναθηναϊκό Στάδιο ήταν ο κύριος χώρος διεξαγωγής, μιας και φιλοξενήθηκαν τα τέσσερα από τα εννέα αθλήματα των Αγώνων (άρση βαρών, γυμναστική, πάλη και στίβος), καθώς και οι τελετές έναρξης και λήξης.
Η πόλη του Μαραθώνα φιλοξένησε τον μαραθώνιο και τον ατομικό αγώνα ποδηλασίας σε δημόσιο δρόμο. Η ξιφασκία έλαβε χώρα στο Ζάππειο, ενώ η κολύμβηση στον λιμένα Ζέας καθώς οι διοργανωτές των αγώνων αρνήθηκαν να ξοδέψουν χρήματα για την κατασκευή ειδικής εγκατάστασης για το άθλημα. Η αντισφαίριση έκανε το ντεμπούτο της στην Ελλάδα, στις εγκαταστάσεις του Ομίλου Αντισφαίρισης Αθηνών, αλλά και στο Ποδηλατοδρόμιο Νέου Φαλήρου, στο οποίο φιλοξενήθηκαν και όλα τα αγωνίσματα ποδηλασίας πίστας. Η σκοποβολή φιλοξενήθηκε στο σκοπευτήριο Καλλιθέας.
Μετά την Ολυμπιάδα
thumb|400px|Το [[Ζάππειον Μέγαρο]] Τέσσερις από τις εγκαταστάσεις του 1896 επαναχρησιμοποιήθηκαν για τους Ολυμπιακούς Αγώνες του 2004. Το ποδηλατοδρόμιο ανακαινίστηκε σε ποδοσφαιρικό στάδιο το 1964 και έγινε γνωστό ως Στάδιο Καραϊσκάκη. Η εγκατάσταση αυτή ανακαινίστηκε το 2003 για να χρησιμοποιηθεί ως ποδοσφαιρικό γήπεδο για τους Αγώνες του 2004.
Κατά τη διάρκεια των Αγώνων του 2004, το Παναθηναϊκό Στάδιο χρησιμοποιήθηκε ως χώρος διεξαγωγής των αγώνων τοξοβολίας και ήταν επίσης ο τερματισμός του μαραθώνιου. Η πόλη του Μαραθώνα ήταν και πάλι ο χώρος έναρξης του μαραθωνίου (ανδρών και γυναικών) σε αυτούς τους Αγώνες. Το Ζάππειο ήταν η πρώτη έδρα της Οργανωτικής Επιτροπής των Αγώνων από το 1998 έως το 1999 και χρησιμοποιήθηκε ως το κύριο επικοινωνιακό κέντρο κατά τη διάρκεια της διοργάνωσης.
Ο λιμένας Ζέας είναι λιμάνι και μαρίνα στην περιοχή του Πειραιά. Την ίδια ώρα, ο Όμιλος Αντισφαίρισης Αθηνών παραμένει ένας διάσημος όμιλος στην Ελλάδα, ο οποίος βοήθησε στην εξάπλωση του αθλήματος στη χώρα.
Χωριστή Δράμας
Η Χωριστή, παλιότερα Τσατάλτζα, είναι κωμόπολη του νομού Δράμας εντός του ομώνυμου δήμου. Σύμφωνα με τα επίσημα στοιχεία της απογραφής του 2011, ο πληθυσμός της Χωριστής ανέρχεται σε 2725 κατοίκους.
Ονομασία
Επιγραφές και άλλα αρχαιολογικά ευρήματα τεκμηριώνουν την ύπαρξη της ως "Δήμου" σε εποχή προγενέστερη της ρωμαϊκής. Σώζεται επιγραφή που συνοδεύει ανάγλυφο θρακικό ιππέα στο περίβολο του ναού των Εισοδίων της Θεοτόκου όπου εικάζεται ότι η Χωριστή έφερε το όνομα Όχρα.